** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 257**

(protokols Nr. 9, 95. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

2023. gadā Mārcienas pagasta pārvaldes amata vienību sarakstā tika veiktas izmaiņas un svītrota amata vienība “Sporta pasākumu organizators”, jo uz to brīdi iedzīvotāju vēlme apmeklēt organizētos sporta pasākumus un sporta zāli bija ārkārtīgi neliela.

 Kopš 2024. gada rudens ir ievērojami pieaugusi iedzīvotāju interese par sporta zāles apmeklēšanu, kas daļēji saistāms arī ar grupu dzīvokļu atvēršanu Mārcienā.

 Tā kā sporta zāle un Mārcienas kultūras nams atrodas vienā ēkā, šobrīd par sporta zāli atbild kultūras nama vadītāja – nodrošina iedzīvotājiem iespēju sportot zālē atbilstoši izstrādātajam apmeklējuma grafikam, atbild gan par iekšējās kārtības noteikumu ievērošanu, gan materiālajām vērtībām.

Lai atrisinātu atalgojuma jautājumu par papildus pienākumu veikšanu, būtu nepieciešams Mārcienas pagasta pārvaldes amata vienību sarakstā izveidot amata vienību “Sporta pasākumu organizators”.

Pamatojoties uz Pašvaldību likuma 10. panta pirmo daļu,ņemot vērā 17.09.2025. Attīstītības komitejas, 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Madonas novada Mārcienas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr. 29), izdarīt šādus grozījumus:
	1. Ar 01.10.2025. Madonas novada Mārcienas pagasta pārvaldes amata vienību sarakstā izveidot vienu jaunu amata vienību “Sporta pasākumu organizators” ar profesijas kodu 3423 03, amata vienību skaitu 0,3, mēnešalgas likmi 824 EUR, mēnešalgas fondu 247 EUR, amata saimi 44., amata saimes līmeni I, mēnešalgas grupu 6.
2. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Finansējumu paredzēt no Madonas novada pašvaldības 2025. gada budžeta nesadalītajiem līdzekļiem, kas ņemti no Mārcienas pagasta pārvaldes 2024. gada budžeta atlikuma.
5. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

 Domes priekšsēdētājs A. Lungevičs

*Lācis 20249112*

*Lauva 26199545*